open-index/open-wikipedia-markdown huggingface dataset:
Tinker

**Tinker** on alkujaan englannin kielessä tarkoittanut kiertävää tinaseppää, joka korjasi kotitaloudessa käytettyjä tarvikkeita. Ajan myötä sana ”tinker” siirtyi brittiläisessä yhteiskunnassa tarkoittamaan syrjäytyneitä ihmisiä. Tässä myöhemmässä merkityksessä se voi tarkoittaa:

*irlantilaisia kiertolaisia, irlantilaista alkuperää olevia kiertolaisia
*skotlantilaisia kiertolaisia, skotlantilaista alkuperää olevia kiertolaisia
*romaneja.

Sukunimenä Tinker on vanhaa anglosaksista perua, ja siitä on muunnelmia Le Tinklere ja Tinkler, jotka ilmentävät nimen käyttöönoton ajankohtaa. Nimi on kertonut usein kantajansa ammatista. Vailla irlantilaisia tai romaniyhteyksiä sitä tavataan Britanniassa erityisesti Yorkshiressa ja Norfolkissa. Eräs Tinker lähti purjehtimaan pyhiinvaeltajaisien mukana *[[Mayflower]]illa* Uuteen maailmaan vuonna 1620, mutta hän kuoli muutaman kuukauden kuluttua.

Irlannissa nimi Tinker esiintyi vasta 1600-luvun lopulla, Englannin sisällissodan jälkeen, kun Oliver Cromwellin New Model Armyn entiset jäsenet asettuivat sinne palveluksen päätyttyä. Romaneihin sana alettiin liittää myöhemmin, kun Britteinsaarilla alkoi kierrellä ammattiaan harjoittavia tinureita. Tinurit eivät alkujaan olleet romaneja, mutta jotkut romanit ryhtyivät harjoittamaan ammattia.

## Lähteet

## Aiheesta muualla
Vostotšnyin kosmodromi

**Vostotšnyin kosmodromi** (, "Itäinen kosmodromi") on Venäjän rakenteilla oleva kantorakettien laukaisukeskus Venäjän kaukoidässä Amurin alueella. Sen on tarkoitus valmistuttuaan vuonna 2018 korvata Kazakstanissa sijaitseva Baikonurin kosmodromi. Keskuksen koko on noin 550 km2 ja se tulee sijaitsemaan Uglegorskin kaupungin lähistöllä.

Keskuksen rakennustyöt alkoivat vuonna 2011. Ensimmäinen laukaisu suoritettiin huhtikuussa 2016 Sojuz-2 raketilla, joka laukaisee 3 satelliittia.

Keskukseen suunnitellaan 7 laukaisutornia, joista kaksi olisi miehitettyjä lentoja varten ja kaksi avaruusaseman rahtilaukaisuja varten. Kaksi alustaa on miehitetyille Sojuzsille ja kaksi miehittämättömille Sojuzsille. Rakennustöiden on suunniteltu maksavan 25 miljardia ruplaa. Keskuksen on tarkoitus työllistää aikanaan 25 000 ihmistä, joka kuvaa samalla Kazakstanin kansantaloudellista menetystä Venäjän aikanaan sulkiessa Baikonurin kosmodromin. Venäjän tarkoitus on tehdä 45% rakettilaukaisuistaan Aasiasta vuoteen 2020 mennessä.  Aasian ja eurooppalaisen Plesetskin kosmodromin laukaisujen suhde riippuu paljolti avaruuteen kuljetettavien satelliittien ratojen inklinaatiosta.

## Katso myös
*Svobodnyin kosmodromi

## Lähteet

## Aiheesta muualla

* Sijantikartta

.
American Beauty (albumi)

__NOTOC__
**American Beauty** on yhdysvaltalaisen Grateful Deadin viides albumi. Se julkaistiin vuonna 1970.

## Kappaleet
#
#
#
#
#
#
#
#
#
#

## Esiintyjät
*Jerry Garcia – kitara, pedal steel, piano, laulu
*Mickey Hart – lyömäsoittimet
*Robert Hunter – sanat
*Bill Kreutzmann – lyömäsoittimet
*Phil Lesh – basso, kitara, piano, laulu
*Ron "Pigpen" McKernan - huuliharppu, laulu, sanat ("Operator")
*Bob Weir – kitara, laulu

## Studiomuusikot
*David Grisman – mandoliini ("Friend of the Devil", "Ripple")
*David Nelson – kitara ("Box of Rain")
*Ned Lagin – piano ("Candyman")
*Dave Torbert – basso ("Box of Rain")
*Howard Wales – urut ("Candyman", "Truckin'") piano ("Brokedown Palace")

## Arvostelut
* AllMusic: 
* Robert Christgau: A–

## Lähteet
Malkasaari

**Malkasaari** () on saari Kallahdenselällä Itä-Helsingissä. Se sijaitsee Kallahdenniemen länsipuolella ja Meri-Rastilan eteläpuolella.

Malkasaaren pinta-ala on 3,44 hehtaaria ja rantaviivan pituus 890 metriä. Alueen luonto on puistomaista kangasmetsää. Saaren korkein kohta on yli kahdeksan metriä merenpinnasta. Lähinnä veneretkeilijöiden käytössä ollutta saarta on kutsuttu melko luonnontilaiseksi.

Malkasaaressa on keittokatos, käymälä, vesipiste ja sauna. Pohjoispuolella on rantautumislaituri veneille.  Saaressa telttailu on sallittu. Malkasaaren omistaa Helsingin kaupunki.

Malkasaareen ei ole ollut säännöllistä vesiliikennettä ennen kesää 2023, jolloin sinne alettiin liikennöidä Reposalmen laiturilta Yliskylästä. 

## Lähteet

## Kirjallisuutta
* 

## Aiheesta muualla
* Malkasaari Helsingin kaupungin liikuntaviraston sivuilla
Live and Unreleased

**Live and Unreleased** on fuusiojazz-yhtye Weather Reportin live-albumi, joka julkaistiin vuonna 2002 Columbia Recordsilla.

## Kappaleet

## Kokoonpano
*Josef Zawinul - kosketinsoittimet, syntetisaattorit, piano
*Wayne Shorter - saksofoni
*Jaco Pastorius - bassokitara
*Alphonso Johnson - basso
*Victor Bailey - basso
*Chester Thompson - rummut
*Omar Hakim - rummut
*Peter Erskine - rummut
*Alex Acuña - perkussiot
*Manolo Badrena - perkussiot
*Jose Rossy - perkussiot
Just Tryin’ ta Live

__NOTOC__
**Just Tryin’ ta Live** on Devin the Duden toinen studioalbumi, joka julkaistiin 29. tammikuuta 2002. Levyllä vierailevat muun muassa Nas ja Xzibit sekä tuottajina tunnettuja nimiä kuten Dr. Dre ja DJ Premier.

Albumi debytoi Yhdysvalloissa Billboard 200 -listan sijalla 61.

## Kappaleet

## Arvostelut
* AllMusic: 

## Lähteet
Lorenzo Cellerino

**Gian Lorenzo Cellerino** (s. 30. joulukuuta 1944 Alessandria) on italialainen entinen yleisurheilija, joka kilpaili pikajuoksussa. Hän oli mukana maansa pronssia voittaneessa 4 × 400 metrin viestijoukkueessa Helsingin EM-kisoissa 1971. Cellerino osallistui samassa lajissa Münchenin olympialaisiin 1972, mutta joukkue putosi jo ensimmäisellä kierroksella.

## Ennätykset

* 400 m: 46,9 s (1972) 

## Lähteet
Lisa Gelius

**Elisabeth ”Lisa” Gelius** (23. heinäkuuta 1909 München &ndash; 14. tammikuuta 2006 Kreuth) oli saksalainen yleisurheilija, joka kilpaili keihäänheitossa ja pika-aitajuoksussa. Hän voitti Wienin EM-kisoissa 1938 kultaa keihäänheitosta ja hopeaa 80 metrin aitajuoksusta. 

Gelius heitti syyskuussa 1934 keihäänheiton kahden käden yhteistuloksen maailmanennätyksen 62,43 m (37,56+24,87). Heinäkuussa 1938 hän juoksi 80 metrin aitajuoksussa ajan 11,6 sekuntia, joka sivusi maailmanennätystä. Lisäksi hän oli kolmesti juoksemassa 4 × 100 metrin viestijuoksussa seurajoukkueiden maailmanennätystä. 

## Lähteet
Franck Signorino

**Franck Eddy Signorino** (s. 19. syyskuuta 1981 Nogent-sur-Marne, Ranska) on ranskalainen jalkapalloilija, pelipaikaltaan vasen laitapuolustaja. Hän edustaa Ranskan pääsarjassa pelaavaa Stade de Reimsiä.

## Seurajoukkueura

Signorino aloitti ammattilaisuransa Metzissä kaudella 2001–2002. Hän debytoi Ranskan korkeimmalla sarjatasolla Division 1:ssä 22. joulukuuta 2001 ottelussa Montpellier’ta vastaan ja vakiinnutti kauden aikana paikkansa joukkueen avauskokoonpanossa. Seuraavaksi kaudeksi joukkue putosi toiselle sarjatasolle, josta se nousi kuitenkin yhden kauden jälkeen takaisin ylös. Vuonna 2005 Signorino siirtyi Nantesiin, jota hän edusti kahden kauden ajan. Hän ylsi joukkueen kanssa Ranskan cupin välieriin kaudella 2005–2006.

Nantesin pudottua Ligue 2:hön Signorino siirtyi 1,5 miljoonan euron kaupassa espanjalaiseen Getafeen, jonka kanssa hän teki neljävuotisen sopimuksen. Madridilaisseurassa loukkaantumiset sekä kilpailu peliajasta ensin Lucas Lichtin ja myöhemmin Manén kanssa rajoittivat hänen esiintymisensä Espanjan korkeimmalla sarjatasolla Primera Divisiónissa viiteen otteluun kaudella 2007–2008. Samalla kaudella hän pelasi myös muutamia otteluita UEFA-cupissa, jossa Getafe ylsi puolivälieriin, ja Espanjan cupissa Copa del Reyssä, jossa Getafe ylsi toista kertaa peräkkäin loppuotteluun.

Kauden 2009–2010 jälkimmäisen puoliskon Signorino vietti lainalla Segunda Divisiónin Cartagenassa. Elokuussa 2010 hän ja Getafe purkivat sopimuksensa. Saman vuoden joulukuussa hän teki vapaana pelaajana kauden 2010–2011 ulottuneen sopimuksen belgialaisen Charleroin kanssa.

## Maajoukkueura

Signorino kuului Ranskan alle 20- ja 21-vuotiaiden maajoukkueisiin.

## Lähteet
To tha X-treme

__NOTOC__
**To tha X-Treme** on Devin the Duden kolmas studioalbumi, joka julkaistiin 15. kesäkuuta 2004. Levyllä vierailee muun muassa 8Ball.

Albumi debytoi Yhdysvalloissa Billboard 200 -listan sijalla 55.

## Kappaleet

## Arvostelut
* RapReviews: 

## Lähteet
Barking Pumpkin Records

**Barking Pumpkin Records** oli Frank Zappan vuonna 1981 perustama levy-yhtiö. Jakelijana toimi alun perin CBS Records ja vuodesta 1984 lähtien Capitol Records. Vuonna 1993 yhtiö siirtyi kuitenkin Rhino Recordsille.
Filipe Albuquerque

**Filipe Miguel Delgadinho Albuquerque** (s. 13. kesäkuuta 1985 Coimbra) on portugalilainen moottoriurheilija. Nykyään hän kilpailee FIA World Endurance Championship -sarjassa. 

## Ura

Albuquerque on kilpaillut aiemmin Espanjan Formula 3 -mestaruussarjassa ja Formula Renault -sarjoissa voittaen kaksi Formula Renault -sarjan mestaruutta vuonna 2006. Samana vuonna hän voitti Red Bull Junior of the Year -palkinnon. Vuonna 2007 Albuquerque kilpaili GP2-sarjassa Arden- ja Racing Engineering -talleissa neljä kilpailua saavuttamatta pisteitä. Alburquerque kilpaili A1 Grand Prix -sarjassa kausina 2007–08 ja 2008–09 edustaen Portugalin joukkuetta. Hän sijoittui sarjan kolmanneksi kaudella 2008–09.

Vuonna 2010 Albuquerque voitti Mestareiden kisan. Hän päihitti finaalissa yhdeksänkertaisen rallin maailman mestarin Sébastien Loebin. Vuonna 2011 Albuquerque kilpaili DTM-sarjassa Team Rosberg-tallissa saavuttaen yhden kakkossijan ja yhdeksän pistettä. Hän jatkoi sarjassa vuonna 2012 saavuttaen 26 pistettä. Vuonna 2014 Albuquerque kilpaili FIA World Endurance Championship -sarjassa, Audin LMP1-luokan autolla.

## GP2-tulokset

## Lähteet

## Aiheesta muualla
Weather Report (vuoden 1982 albumi)

**Weather Report** on fuusiojazz-yhtye Weather Reportin yhdestoista studioalbumi, joka julkaistiin vuonna 1982. Albumi on samanniminen kuin yhtyeen ensimmäinen studioalbumi *[[Weather Report (vuoden 1971 albumi)|Weather Report]]*.

## Kappaleet
#"Volcano for Hire" (Zawinul) – 5:25
#"Current Affairs" (Zawinul) – 5:54
#"N.Y.C. (41st Parallel/The Dance/Crazy About Jazz)" (Zawinul) – 10:11
#"Dara Factor One" (Zawinul) – 5:25
#"When It Was Now" (Shorter) – 4:45
#"Speechless" (Zawinul) – 5:58
#"Dara Factor Two" (Zawinul/Shorter/Pastorius/Erskine/Thomas Jr.) – 4:27 

## Kokoonpano
*Josef Zawinul – kosketinsoittimet
*Wayne Shorter – tenori and soprano saksofonit
*Jaco Pastorius – bassokitara, perkussiot
*Peter Erskine – rummut
*Robert Thomas Jr. – perkussiot
Bahaman jalkapallomaajoukkue

**Bahaman jalkapallomaajoukkue** edustaa Bahamaa kansainvälisissä miesten jalkapallon maajoukkueotteluissa. Sitä hallinnoi Bahaman jalkapalloliitto.

## Arvokisat

### MM-kisat
* 1930–1994: *ei osallistunut*
* 1998: *vetäytyi*
* 2002–2010: *karsiutui*
* 2014: *vetäytyi*
* 2018: *karsiutui*

### Gold Cup
* 1991–1998: *ei osallistunut*
* 2000: *karsiutui*
* 2002: *vetäytyi*
* 2003: *ei osallistunut*
* 2005: *vetäytyi*
* 2007: *vetäytyi*
* 2009–2015: *ei osallistunut*

### Caribbean Cup
* 1989–1998: *ei osallistunut*
* 1999: *karsiutui*
* 2001: *vetäytyi*
* 2005: *vetäytyi*
* 2007: *karsiutui*
* 2008–2014: *ei osallistunut*

### Pan-Amerikan kisat
* 1951–1967: *ei osallistunut*
* 1971: 1. kierros
* 1975–2003: *ei osallistunut*

## Lähteet

## Aiheesta muualla
*Virallinen sivusto 
*Bahaman jalkapallomaajoukkue FIFA.comissa
SD Lemona

**Sociedad Deportiva Lemona** on espanjalainen jalkapalloseura, joka tulee Lemoan kaupungista Espanjasta. Joukkue on perustettu vuonna 1923 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Se pelaa kotiottelunsa 5&nbsp;000-paikkaisella Estadio Arlonagusialla.

Joukkue on pelannut historiansa aikana kansallisella tasolla Segunda División B:ssä sekä Tercera Divisiónissa.
Susanne Pastoors

**Susanne "Susi" Pastoors** (13. helmikuuta 1914 &ndash; 22. maaliskuuta 1984) oli saksalainen yleisurheilija, joka kilpaili keihäänheitossa. Hän voitti hopeaa Wienin EM-kisoissa 1938 tuloksella 44,14 metriä. Pastoorsin ennätys lajissa oli 44,82 metriä, jonka hän heitti Saarbrückenissä samana vuonna.

## Lähteet
The Dude

__NOTOC__
**The Dude** on Devin the Duden esikoisalbumi, joka julkaistiin 16. kesäkuuta 1998. Ennen tätä albumia Devin the Duden kuului Odd Squad sekä Facemob -ryhmiin.

Albumi debytoi Yhdysvalloissa Billboard 200 -listan sijalla 177.

## Kappaleet

## Arvostelut
* AllMusic: 

## Lähteet
Bruno Toledo

**Bruno Toledo** (s. 23. marraskuuta 1973) on espanjalainen entinen kestävyysjuoksija, joka oli erikoistunut 10 000 metrin juoksuun. Toledon uran paras saavutus on viides sija 10&nbsp;000 metrin juoksussa yleisurheilun Euroopan-mestaruuskilpailuissa 1998. Maailmanmestaruuskilpailuissa Toledon paras sijoitus on 25. sija, jonka hän saavutti vuoden 1999 Sevillan kotikisoissa.

Toledo on osallistunut myös maastojuoksun maailmanmestaruuskilpailuihin vuonna 1998. Henkilökohtaisessa kilpailussa Toledo sijoittui 23:nneksi ja joukkuekilpailussa Espanja viidenneksi.

Toledo voitti 10 000 metrin juoksun Espanjan mestaruuden vuonna 1998.

## Ennätykset

*1 500 m: 3.38,7 (1998) 
*3 000 m: 7.44,17 (1998) 
*5 000 m: 13.25,40 (1998) 
*10 000 m: 27.43,29 (1998)

## Aiheesta muualla
Boyd Coddington

**Boyd Leon Coddington** (28. elokuuta 1944 – 27. helmikuuta 2008) oli yhdysvaltalainen autonrakentaja. Hän kasvoi Rupert-nimisessä kylässä Idahon osavaltiossa. Nuorena hän luki paljon auto- ja Hot Rod -lehtiä. Coddington sai ensimmäisen autonsa (1931-mallin Chevrolet) jo kahdeksan vuoden ikäisenä.  

Hän valmistui koneistajaksi Idaho State Universitystä. Vuonna 1968 hän muutti Kaliforniaan ja toimi siellä koneistajana Disneylandissa. Hänestä tuli kuitenkin pian tunnettu autojen rakentaja. Vuonna 1977 Coddington avasi oman myymälän Kaliforniaan. Boydin ensimmäinen merkittävä asiakas oli Vern Luce, jonka auto, 1933-mallin coupe, voitti Al Slonaker -palkinnon 1981 Oakland Roadstersissa.

Coddington esiintyi yhdysvaltalaisessa *[[American Hot Rod]]* -televisiosarjassa.
Alan Ritchson

**Alan Ritchson** (s. 28. marraskuuta 1982 Grand Forks, Pohjois-Dakota) on  yhdysvaltalainen näyttelijä ja entinen malli.

## Ura
### Mallina
Ritchson aloitti mallin työt heti high schoolin jälkeen Abercrombie & Fitch -yhtiön mallina. Sittemmin vuonna 2008 hän allekirjoitti sopimuksen losangeleslaisen agentuurin Vision Model Managementin kanssa ja esiintyi N2N Bodywear -mallina. Ritchson lopetti mallin työt vuoden 2009 alussa.

### Näyttelijänä
Ritchson esiintyi vuonna 2004 *[[American Idol]]issa*, jossa hän selvisi 87 parhaan joukkoon. Vuotta myöhemmin Ritchson aloitti näyttelemisen televisiossa. Hän esitti ensimmäisen roolinsa *[[Smallville]]ssa* näytellen Arthur Currya. Seuraavana vuonna hän esitti ensimmäisen elokuvaroolinsa televisioelokuvassa *[[Though None Go with Me]]*. Ritchson jatkoi myöhemmin *Smallvillessä* esittämässään roolissa jaksoissa "Justice" ja "Odyssey". Lisäksi Ritchson teki cameo-roolin *[[Oikeuden Puolustajat: Uusi rintama]]* -animaatioelokuvassa, jossa hän ääninäytteli Smallvillessäkin esittämänsä hahmon. Hän teki pieniä rooleja televisioon malliuransa ollessa vielä meneillään, kunnes lopetti mallin työt vuoden 2009 alussa. Sittemmin Ritchson esiintyi vuoden 2010 alussa  televisiosarjan *[[Blue Mountain State]]* pääosassa yhdessä Darin Brooksin, Chris Romanon ja Sam Jones III:n kanssa. Hänet nähtiin myös sivuroolissa, Nälkäpeli- Vihan liekit elokuvassa 2013. 

## Filmografia

## Lähteet

## Aiheesta muualla
Luise Krüger

**Luise Martha "Lies" Krüger** (11. tammikuuta 1915 Dresden &ndash; 13. kesäkuuta 2001 Dresden) oli saksalainen yleisurheilija ja olympiamitalisti, joka kilpaili keihäänheitossa. Krüger voitti hopeaa Berliinin olympialaisissa 1936 ja pronssia Wienin EM-kisoissa 1938.

## Ennätykset

* Keihäänheitto: 46,27 m (1939)

## Lähteet

* Krügerin profiili sports-reference.com -sivustolla
Lennart Atterwall

**Lennart Atterwall** (26. maaliskuuta 1911 Perstorp &ndash; 23. huhtikuuta 2001 Sjöbo) oli ruotsalainen yleisurheilija, joka kilpaili keihäänheitossa. Hän edusti seuratasolla IFK Knislingeä. Atterwall voitti kultaa Oslon EM-kisoissa 1946 tuloksella 68,74 metriä. Hän osallistui olympialaisiin kerran, Berliinissä 1936. Tuolloin hän sijoittui neljänneksi heitettyään 69,20 metriä. Atterwallilla oli hallussaan Ruotsin ennätys peräti 15 vuotta, vuosina 1936 &ndash; 1951. 

## Ennätykset

* Keihäänheitto: 75,10 m (1937)

## Lähteet

* Atterwallin profiili sports-reference.com -sivustolla  

### Viitteet
Alejandro Alfaro

**Alejandro Alfaro Ligero** (s. 23. marraskuuta 1986 La Palma del Condado, Huelva, Espanja) on espanjalainen jalkapalloilija. Hän oli pelipaikaltaan laitalinkki tai hyökkääjä. Hän edusti vuonna 2020 päättyneellä pelaajaurallaan Espanjan Primera Divisiónissa Sevillaa, Tenerifea ja Mallorcaa sekä alemmilla sarjatasoilla muitakin seuroja.

## Seurajoukkueura
Alfaro on Sevillan kasvatti. Hän kuului joukkueensa tärkeimpiin pelaajiin, kun Sevilla Atlético nousi kaudeksi 2007–2008 maan toiseksi korkeimmalle sarjatasolle Segunda Divisióniin. Ensiesiintymisensä edustusjoukkueessa hän teki 30. huhtikuuta 2006 ottelussa Real Sociedadia vastaan.

28. tammikuuta 2007 hän teki ensimmäisen maalinsa maan pääsarjassa Primera Divisiónissa ottelussa Levantea vastaan. Hän pelasi kauden aikana myös otteluita UEFA Cupissa, joka päättyi lopulta Sevillan voittoon.

Alfaron peliaika oli kuitenkin kortilla kolmen pelaamansa kauden aikana edustusjoukkueessa, ja jäi lähinnä samalla paikalla operoinneen Jesús Navasin varjoon. Lopulta hän siirtyi kaudeksi 2008–2009 lainasopimuksella Tenerifeen. Hän kuului kauden aikana joukkueen luottopelaajiin, kun se palasi seitsemän vuoden tauon jälkeen Primera Divisióniin. Hän pelasi 42 ottelua ja teki niissä 20 maalia.

Hän palasi kesällä 2009 kasvattajaseuraansa ja harjoitteli joukkueen mukana ennen kauden alkua. Hän ei kuitenkaan jäänyt joukkueeseen, vaan siirtyi jälleen lainalle Tenerifeen. Edelliskauden tapaan Alfaro oli yhdessä hyökkääjänä pelanneen Ninon kanssa joukkueensa tärkeimpiä hyökkäyspään pelaajia. Kausi päättyi kuitenkin joukkueen osalta pettymykseen, kun se jäi sarjassa sijalle 19 ja putosi takaisin Segunda Divisióniin. Otteluita kauden aikana hänelle kertyi 36 ja niissä syntyi seitsemän maalia.

## Saavutukset
***[[Sevilla FC|Sevilla]]**:
**UEFA Cup: 2006–2007
**Copa del Rey: 2006–2007

## Aiheesta muualla
* Alejandro Alfaron tilastot BDFutbol-sivustolla
Jonathan Bernier

**Jonathan Bernier** (s. 7. syyskuuta 1988 Laval, Quebec, Kanada) on kanadalainen jääkiekkomaalivahti, joka pelasi viimeksi NHL-joukkue New Jersey Devilsissä.  Bernier on Los Angeles Kingsin ensimmäisen kierroksen varaus kesältä , jolloin joukkue varasi hänet numerolla 11 ja koko varaustilaisuuden ensimmäisenä maalivahtina.

## Ura
Bernier pelasi vuodet 2004–2008 QMJHL:n Lewiston MAINEiacsissa. Kaudella 2006–2007 hän torjui joukkueelle sarjan mestaruuden. Lisäksi hänet valittiin toiseen tähdistökentälliseen ja palkittiin QMJHL:n pudotuspelien parhaana pelaajana Guy Lafleur Trophyllä. Bernier debytoi NHL:ssä seuraavalla kaudella 2007–2008. Hän torjui Kingsin maalilla heti NHL-kauden avausottelussa 29. syyskuuta 2007 Anaheim Ducksia vastaan, Ison-Britannian Lontoossa. Bernier torjui Kingsille 4–1-voiton. Hän torjui kauden aikana yhteensä neljässä NHL-ottelussa, mutta avausottelun jälkeen Bernierin kolme muuta ottelua päättyivät tappioon ja, hänen päästettyjen maalien keskiarvo oli 4,03. Bernier palasi pelaamaan loppukaudeksi QMJHL:ään, mutta hän pelasi keväällä 2008 kolme AHL-ottelua Manchester Monarchsissa.

Kauden 2008–2009 Bernier torjui kokonaan Monarchsissa, ja kaudella 2009–2010 hän pelasi kolme NHL-ottelua. Samalla kaudella Bernier valittiin AHL:n parhaaksi maalivahdiksi ja palkittiin Baz Bastien Trophyllä. Hänestä tuli Kingsin kakkosmaalivahti harjoitusleirin 2010 jälkeen kaudeksi 2010–2011, jolloin edeltävä kakkosmaalivahti Erik Ersberg siirtyi farmiin ja myöhemmin KHL:ään. Hänet kaupattiin 23. kesäkuuta 2013 Toronto Maple Leafsiin vaihdossa Ben Scrivensiin, Matt Frattiniin ja toisen kierroksen varaukseen joko vuoden 2014 tai 2015 tulokasvarauksessa.

Kesällä 2016 Maple Leafs myi Bernierin Anaheim Ducksiin vaihdossa seuraavan varaustilaisuuden varausvuoroon.

Heinäkuussa 2021 Detroit Red Wings kauppasi Bernierin pelaajaoikeudet ja kolmannen kierroksen varausvuoron Carolina Hurricanesiin vaihdossa Alex Nedeljkoviciin.

Heinäkuussa 2021 Bernier solmi kahden vuoden ja arvoltaan 8,25 miljoonan dollarin sopimuksen Devilsin kanssa.

## Maajoukkue

Bernier voitti alle 20-vuotiaiden maailmanmestaruuden 2008. Hän toimi kakkosvahtina Steve Masonille ja pelasi turnauksessa kaksi ottelua. Bernier kantoi Kanadan torjuntavastuun alle 18-vuotiaiden MM-kilpailuissa 2006. Hänet valittiin turnauksen tähdistökentälliseen.

Bernier pelasi myös miesten MM-kilpailuissa vuonna 2011.

## Muuta
Bernierin isoveli on ranskalaista Diables Rouges de Briançonia edustava hyökkääjä Marc-André Bernier. Marc-André on Vancouver Canucksin varaus vuodelta .

## Lähteet
*
*
*
*

### Viitteet
Alejandro Gómez

**Alejandro Gómez Cabral** (11. huhtikuuta 1967 Vigo, Espanja – 31. tammikuuta 2021) oli espanjalainen  kestävyysjuoksija, joka oli erikoistunut maratoniin ja maastojuoksuun. Gómez saavutti uransa aikana kolme pronssia maastojuoksun maailmanmestaruuskilpailuista, kaikki joukkuekilpailuista.

Puolimaratonin maailmanmestaruuskilpailuissa Gómez sijoittui kahdeksanneksi vuonna 1992 ja saavutti hopeaa joukkuekilpailussa 1996.

Yleisurheilun maailmanmestaruuskilpailuissa Gómez osallistui maratonille kahdesti, vuonna 1999 hän sijoittui 40:nneksi ja vuonna 2003 hän keskeytti. Yleisurheilun Euroopan-mestaruuskilpailuissa Gómez osallistui maratonille kaksi kertaa, vuonna 1998 sijoitus viides ja vuonna 2002 kuudes.

Vuoden 1996 Atlantan kesäolympialaisissa Gómez sijoittui 10&nbsp;000 metrin juoksussa 15. sijalle.

Muita Gómezin uran saavutuksia ovat toinen sija 5&nbsp;000 metrin juoksussa yleisurheilun nuorten maailmanmestaruuskilpailuista vuodelta 1986 sekä viisi Espanjan mestaruutta 10&nbsp;000 metrin juoksussa vuosilta 1989, 1991, 1993, 1995 ja 1996.

## Henkilökohtaiset ennätykset

*1&nbsp;500 m: 3.39,18 (1991)
*3&nbsp;000 m: 7.47,7 (1989)
*3&nbsp;000 m esteet: 8.33,6 (1989)
*5&nbsp;000 m: 13.20,91 (1989)
*10&nbsp;000 m: 27.39,38 (1993)
*Puolimaraton: 1.01.20 (1992)
*Maraton: 2.07.54 (1997)

## Lähteet

## Aiheesta muualla
*
Louis Oosthuizen

**Lodewicus Theodorus ”Louis” Oosthuizen** (s. 19. lokakuuta 1982) on eteläafrikkalainen golfaaja. Hän on syntynyt Mossel Bayssa.

Oosthuizenista tuli yksi arvoturnausten suurimmista yllätysvoittajista voitettuaan British Openin vuonna 2010. Voitto tuli lisäksi vielä ylivoimaisesti voitettuaan toiseksi tulleen Lee Westwoodin seitsemällä lyönnillä. Hänellä ei ollut ennen tätä voittoa mitään mainittavaa menestystä.

## Lähteet

## Aiheesta muualla
Avro 701 Athena

**Avro 701 Athena** oli englantilainen jatkokoulutuslentokone, joka tuli RAFin käyttöön vuonna 1950.

Sen valmisti Avro-lentokonetehdas. Koneen ensilento tehtiin 12. kesäkuuta 1948. Koneita tehtiin vain 22 kappaletta, joka ilmentää koneen epäonnistumista kilvassa Boulton Paul Balliol-koulukoneen kanssa. Kone oli kokometallinen, kolmipaikkainen, rinnakkainistuttava ja ensimmäinen versio potkuriturbiinilla varustettu, myöhemmät kaksi versiota mäntämoottorilla varustettuja.

## Spesifikaatio (Athena T.2)
* pituus 11.37 m
* kärkiväli 12.20 m
* korkeus 3.94 m
* siipipinta-ala 25.1 m²
* tyhjäpaino 2,973&nbsp;kg
* lentopaino  4,265&nbsp;kg
* voimalaite Rolls-Royce Merlin 35, V-12 nestejäähdytetty rivimoottori, 1,280 hv
* suurin nopeus 472&nbsp;km/h
* matkalentonopeus 359&nbsp;km/h
* lakikorkeus 8,840 m
* nousunopeus 10.4&nbsp;m/s

## Lähteet

## Aiheesta muualla
* Virtual Aircraft Museum
Kuolemattomien kaarti

**Kuolemattomien kaarti** () on Steph Swainstonin vuonna 2004 ilmestynyt esikoisromaani. Teos ilmestyi suomeksi vuonna 2010 Liken kustantamana. Suomentaja on Hannu Tervaharju. Teos oli Suomessa ehdokkaana Tähtifantasia-palkinnon saajaksi.

## Vastaanotto

Romaania on verrattu Angela Carterin, Roger Zelaznyn, M. John Harrisonin, Michael Moorcockin, Mary Gentlen ja China Miévillen teoksiin.

SF Siten Martin Lewisin mielestä kirjan juoni olisi hyötynyt sadasta lisäsivusta. Saman sivuston arvostelijan Rich Hortonin mielestä kirja on kiinnostava, mutta ei toimi kokonaisuutena. Kieli on välillä kömpelöä ja juoni sekava. Siirroksen maailma on kuitenkin kuvattu kiehtovasti.

*[[Tähtivaeltaja]]*-lehden Kimmo Lehtonen kertoi Swainstonin ottavan huomioon köyhyyden, eriarvoisuuden ja rasismin, jotka fantasiatarinoissa usein sivuutetaan. Sarjan ensimmäinen osa ei silti kohoa erityisen erikoislaatuiseksi kokemukseksi. Saman lehden kriitikon Tiina Raevaaran mukaan jotkut teoksen osista tuntuvat liian irrallisilta ja näyttämisenhaluisilta. Keskeisten konfliktien ja teemojen käsittely on kuitenkin hyvää. Kriitikko Toni Jerrman kirjoitti *[[Helsingin Sanomat|Helsingin Sanomissa]]* kirjan edustavan aikuislukijoille suunnattua fantasiaa. Mukaansatempaava romaani käsittelee ”ihmisten heikkoutta, valtapelien armottomuutta ja sodan julmuutta.” Siirros on kuin irvokas, huumehoureinen muunnelma Lewis Carrollin Ihmemaasta.

## Lähteet

## Aiheesta muualla
* Rick Kleffel: The Year of Our War. Agony Column 2003.
* Iain Emsley: The Year of Our War. Sfrevu.com 15.4.2004. 
* John Toon: The Year of Our War. Infinity plus 4.9.2004. 
* Thomas M. Wagner: The Year of Our War. SF Reviews.net 2005.
Can Artam

**Can Artam** (s. 30. kesäkuuta 1981 Istanbul, Turkki) on turkkilainen autourheilija. Hän on kilpaillut muun muassa Turkin Touring Car -mestaruussarjassa vuosina 2001-02. Vuonna 2001 hän kilpaili US Barber Formula Dodge -sarjassa voittaen sarjan mestaruuden. Hän kilpaili myös Britannian Formula 3- ja Formula Renault V6 Eurocup -luokissa. Vuonna 2004 Artam kilpaili International Formula 3000 -sarjassa. Seuraavana vuonna hän kilpaili GP2-sarjassa saavuttaen kaksi pistettä.

## GP2-tulokset

## Formula 3000 -tulokset

## Lähteet
Água de Beber

**Água de Beber** () on Antônio Carlos Jobimin säveltämä ja Vinícius de Moraesin sanoittama bossa nova -kappale vuodelta 1961. Jobim julkaisi instrumentaaliversion albumillaan *[[The Composer of ”Desafinado”, Plays]]* vuonna 1963, ja kappale on sittemmin esitetty useissa eri muodoissa niin laulettuna kuin instrumentaalinakin. Kappaleen ovat Jobimin lisäksi äänittäneet muun muassa Astrud Gilberto, Ella Fitzgerald, Frank Sinatra, Charlie Byrd, Al Jarreau, Toninho Horta ja Carola.

Kappaleen nimi tarkoittaa ”juomavettä”. Portugalin oikeinkirjoituksen mukainen kirjoitusasu on ”Água de Beber”, mutta aksenttimerkki jätetään yleensä kirjoittamatta niin portugalin- kuin vieraskielisissäkin julkaisuissa. Englanniksi kappaletta on esitetty Norman Gimbelin kirjoittamilla sanoilla nimillä ”Water to Drink” ja ”Drinking Water”.

## Lähteet

## Aiheesta muualla
*
Meditação

**Meditação** () on Antônio Carlos Jobimin säveltämä ja Newton Mendonçan sanoittama bossa nova -kappale. Se julkaistiin ensimmäisen kerran Jobimin ja João Gilberton albumilla *[[Gilberto and Jobim]]* vuonna 1960. Myöhemmin kappaleesta on tullut suosittu jazzstandardi, ja sen ovat esittäneet muun muassa Andy Williams, Frank Sinatra, Dexter Gordon, Paul Horn, Joe Pass sekä Carlos Santana ja John McLaughlin.

Alkuperäiset portugalinkieliset sanat kuvaavat yksinkertaisella tavalla elämän kauneutta. Norman Gimbelin englanninkielisessä käännösversiossa nimeltä ”Meditation” kappale on muutettu tavanomaiseksi rakkauslauluksi.

Suomessa kappaleen levytti Olavi Virta Saukin suomentamin sanoin vuonna 1963 nimellä ”Hymy, kukka ja rakkaus”. Erkki Liikanen on levyttänyt sävelmän vuonna 1967 Aarno Ranisen sanoituksena nimellä ”Taas on hiljaisuus”.

## Lähteet
Hapoel Tel Aviv FC

**Hapoel Tel Aviv Football Club** on israelilainen jalkapalloseura, joka tulee Tel Avivin kaupungista Israelista. Joukkue on perustettu vuonna 1927 ja se pelaa tällä hetkellä maan korkeimmalla sarjatasolla Ligat ha'Alissa. Se pelaa kotiottelunsa 17&nbsp;500-paikkaisella Bloomfield Stadiumilla.

Joukkue on yksi maan menestyneimmistä seuroista yhdessä paikallisvastustaja Maccabi Tel Avivin kanssa. Hapoel Tel Aviv on voittanut maan pääsarjan 13 ja cupin 16 kertaa. Vuonna 1967 se oli historian ensimmäinen AFC Champions Leaguen voittaja.

## Saavutukset

* Israelin mestaruus (13): 1934, 1935, 1938, 1940, 1944, 1957, 1966, 1969, 1981, 1986, 1988, 2000, 2010
* Israelin cup (16): 1928, 1934, 1937, 1938, 1939, 1945, 1961, 1972, 1983, 1999, 2000, 2006, 2007, 2010, 2011, 2012
* Israelin supercup (5): 1957, 1966, 1969, 1970, 1981
* Toto cup: 2002
* Aasian Mestarien liiga: 1967

## Entisiä valmentajia

*  Eli Guttman
*  Dror Kashtan
*  Itzhak Shum

## Katso myös
*Hapoel

## Aiheesta muualla

* Seuran virallinen kotisivusto
Wave

**Wave** (tunnettu portugaliksi nimellä ”**Vou Te Contar**”) on Antônio Carlos Jobimin säveltämä ja sanoittama bossa nova -kappale vuodelta 1967. Ensimmäinen versio on Jobimin albumilta *[[Wave (albumi)|Wave]]* vuodelta 1967, jolle sovituksen teki saksalainen kapellimestari ja säveltäjä Claus Ogerman. Kappaleessa yhdistyvät Jobimin ja yleensäkin bossa novan taustalla olevat vaikutteet, ennen kaikkea brasilialainen samba ja yhdysvaltalainen jazz.

Frank Sinatra nauhoitti Jobimin itsensä sanoittaman version vuonna 1967. Äänitteen piti tulla albumille *Francis Albert Sinatra & Antonio Carlos Jobim*, mutta se jätettiin myöhemmälle *Sinatra & Company* -levylle. Kappaleen ovat nauhoittaneet myös muun muassa Oscar Peterson, Ahmad Jamal ja Biréli Lagrène.

## Lähteet
PFK Liteks Lovetš

**PFK Liteks Lovetš** on jalkapalloseura, joka tulee Lovetšin kaupungista Bulgariasta. Seura on perustettu 1921, ja sen joukkue pelaa maan korkeimmalla sarjatasolla A Grupassa. Se pelaa kotiottelunsa 7&nbsp;050 -paikkaisella Lovetšin kaupunginstadionilla.

Joukkue on voittanut maan pääsarjamestaruuden kolmesti ja cupin neljästi. Se on historian kolmas bulgarialainen joukkue, joka on päässyt pelaamaan eurokentille yhdessä TsSKA Sofian ja Levski Sofian kanssa. Joulukuussa 2015 Liteks suljettiin ulos Bulgarian liigasta pelaajien protestoitua erotuomaritoimintaa ja poistuttua kentältä kesken ottelun. Seura putoaa kauden jälkeen sarjaporrasta alemmas.

## Meriitit

* Bulgarian mestaruus (4): 1998, 1999, 2010, 2011
**Hopeaa: 2002
* Bulgarian cup (4): 2001, 2004, 2008, 2009
**Hopeaa (3): 1999, 2003, 2007
* Bulgarian supercup: 2010

## Entisiä valmentajia

*  Krasimir Balăkov
*  Miodrag Ješić
*  Ljuboslav Penev
*  Ljupko Petrović
*  Itzhak Shum
*  Stanimir Stoilov
*  Hristo Stoitškov

## Lähteet

## Aiheesta muualla

* Seuran virallinen kotisivusto
The Composer of ”Desafinado”, Plays

**The Composer of ”Desafinado”, Plays** on brasilialaisen jazzmuusikon Antônio Carlos Jobimin esikoisalbumi vuodelta 1963. Kyseessä oli Jobimin ensimmäinen Yhdysvaltojen markkinoille julkaistu albumi, aikana jolloin bossa nova -tyylilaji oli lyönyt itsensä läpi hittikappaleiden ”Desafinado” ja ”The Girl from Ipanema” avulla. Jobim soitti albumilla pianoa ja sovitukset kappaleisiin teki Claus Ogerman. Useista albumin kappaleista muodostui bossa novan standardeja, ja monet niistä kuuluvat edelleen Jobimin tunnetuimpiin ja levytetyimpiin sävellyksiin.

## Kappalelista

## Muusikot
* Antônio Carlos Jobim – piano, kitara
* Jimmy Cleveland – pasuuna
* Leo Wright – huilu
* George Duvivier – basso
* Claus Ogerman – sovitukset, kapellimestari

## Lähteet
3037 Alku

**3037 Alku** on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta, eli päävyöhykkeen asteroidi. Sen löysi Yrjö Väisälä vuonna 1944. Pikkuplaneetta sai nimensä löytäjänsä veneen mukaan. Ennen nimeämistään kohde tunnettiin tunnuksella **1944 BA**.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidin läpimitta on noin . Pyörähdysaika akselin ympäri on . Kiertoradan eksentrisyys on  ja inklinaatio on . Asteroidin spektrityyppi on C-luokkaa (SMASSII).

## Katso myös
* Luettelo Yrjö Väisälän löytämistä asteroideista

## Lähteet
*JPL Small-Body Database Browser: 3037 Alku (1944 BA) 
*
*Discovery Circumstances: Numbered Minor Planets (1)-(5000): Minor Planet Center  

### Viitteet
CF Palencia

**Club de Fútbol Palencia** on jalkapalloseura, joka tulee Palencian kaupungista Espanjasta. Joukkue on perustettu vuonna 1975 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Se pelaa kotiottelunsa 8&nbsp;100-paikkaisella Estadio Nueva Balasteralla.

## Historia
Joukkue perustettiin 16. kesäkuuta 1929 nimellä *Club Deportivo Palencia*. Vuonna 1943 se nousi alimmalle kansalliselle sarjatasolle Tercera Divisióniin, jolloin se tunnettiin nimellä *Fábrica Nacional de Palencia*.

Vuonna 1951 Palencia uudelleennimettiin jälleen, tällä kertaa se sai nimekseen *Atlético Palencia*. Samana vuonna joukkue pudotettiin takaisin alueellisiin sarjoihin taloudellisien ongelmien vuoksi. Kolme vuotta myöhemmin se palasi takaisin Tercera Divisióniin.

1960-luvun alussa joukkue käytti lyhyen aikaa nimeä *Otero de Palencia*, joka kuitenkin pikaisesti vaihtui *Palencia Club de Fútboliksi*. Kaudella 1970–1971 joukkue selviytyi karsintoihin, jonka kautta sillä oli mahdollisuus nousta maan toiseksi korkeimmalle sarjatasolle Segunda Divisióniin. Vastassa joukkueella oli Real Oviedo, joka lopulta eteni karsintaparista Segunda Divisióniin.

17. kesäkuuta 1979 legendaarisen Real Madrid-pelaajan Francisco Genton valmentamana Palencia nousi ensi kertaa historiassaan Segunda Divisióniin voitettuaan kotiottelussa Pontevedran numeroin 1–0. Kaudella 1982–1983 joukkue sijoittui Segunda Divisiónissa viidenneksi ja jäi vain kolmen pisteen päähän maan pääsarjaan Primera Divisióniin noususta. Kolme vuotta myöhemmin joukkue meni konkurssiin talousongelmien vuoksi.

Lopulta *Club Deportivo Cristo Olímpico* nimisestä joukkueesta tuli kaupungin ykkösjoukkue, joka oli aikaisemmin toiminut reservijoukkueena. Vuonna 1989 joukkue kuitenkin sai uuden nimen *Club de Fútbol Palencia*, ja seuraavien kahden vuosikymmenen aikana se nousi takaisin pelaamaan kansallisille sarjatasoille Tercera Divisióniin ja Segunda División B:hen.

### Seuran tausta
**Club Deportivo Palencia* - *(1929–1941)*
**Fábrica Nacional de Palencia* - *(1941–1951)*
**Atlético Palencia* - *(1951–1960)*
**Palencia Club de Fútbol* - *(1960–1986)*
-------
**Club Deportivo Cristo Olímpico* - *(1975–1989)*
**Club de Fútbol Palencia* - *(1989–)*

## Aiheesta muualla
* Seuran virallinen kotisivusto
CD Lugo

**Club Deportivo Lugo** on jalkapalloseura, joka tulee Lugon kaupungista Espanjasta. Joukkue on perustettu vuonna 1953 ja se pelaa kaudella 2024–2025 maan kolmanneksi korkeimmalla sarjatasolla Primera Federaciónissa. Se pelaa kotiottelunsa 4&nbsp;800-paikkaisella Estadio Anxo Carrolla.

Joukkue on pelannut suurimman osan historiastaan Segunda División B:ssä sekä Tercera Divisiónissa kansallisissa sarjoissa. Se on pelannut maan toiseksi korkeimmalla sarjatasolla Segunda Divisiónissa kauden 1992–1993 sekä kaudesta 2012–2013 alkaen.

## Aiheesta muualla
* Seuran virallinen kotisivusto
Stefano Coletti

**Stefano Coletti** (s. 6. huhtikuuta 1989 La Colle, Monaco) on monacolainen moottoriurheilija. Hänen sisarensa on alppihiihtäjä Alexandra Coletti.

Hän on kilpaillut Formula BMW-, Formula Renault-, Formula 3-, GP3- ja IndyCar-luokissa. Hän kilpaili lisäksi GP2-sarjassa kaudet 2009 ja 2011–2014 ja sijoittui parhaimmillaan vuonna 2013 sarjan viidenneksi. Vuonna 2017 Coletti kilpaili Formula 2&nbsp;-sarjassa (entinen GP2-sarja).

## Ura

Colettin GP2-ura alkoi Valencian kilpailusta, jossa hän korvasi Davide Valsecchin. Ensimmäisessä kilpailussaan hän otti varaslähdön ja ylitti varikon sulkuviivan. Toisessa kilpailussaan hän viivytteli lähtöruudukossa ja sai rangaistuksen aloitettuaan lähtöruudukosta eikä varikkosuoralta kolaroiden Dani Closin kanssa ennen rangaistustaan. Kolmannessa kilpailussaan hän kolaroi pahasti kaksi kierrosta ennen loppua, jolloin kilpailu ajettiin turva-auton perässä loppuun. Hän selvisi puristuksella nikamassa ja mustelmilla joutuen jättämään sprinttikilpailun väliin. Hänet erotettiin tallista tämän jälkeen. Coletti siirtyi Formula Renault 3.5 -sarjaan samana vuonna. Hän jatkoi sarjassa vuonna 2010 saavuttaen viisi palkintosijaa sijoittuen yhteispisteissä kuudenneksi. Coletti kilpaili myös GP3-sarjassa saavuttaen kaksi kolmostilaa ja 18 pistettä.

Coletti teki paluun GP2-sarjaan kaudella 2011 Trident-tallissa, jonka autolla otti ensimmäisen GP2-voittonsa Turkin sprinttikisassa. Hän otti toisen voittonsa Unkarin sprinttikisassa pitkän nousun jälkeen. Hän osui Belgian pitkässä kilpailussa Mihail Aljošin autoon kovalla vauhdilla, minkä seurauksena Coletilta murtui kaksi selkänikamaa. Hän ei osallistunut sarjan päätöskilpailuihin ja hänen tuuraajakseen tuli toinen monacolainen Stéphane Richelmi. Coletti sijoittui sarjan 11:nneksi keräten 22 pistettä. Coletti jatkoi GP2:ssa vuonna 2012 siirtyen Scuderia Coloni -talliin (hän ajoi jo vuonna 2011 GP2-sarjan ulkopuolisessa Abu Dhabin osakilpailussa tallin autolla). Hän vaihtoi Rapax-talliin kauden lopussa. Coletti saavutti yhden palkintosijan ja kolme nopeinta kierrosta sijoittuen sarjan 13:nneksi. 

Vuonna 2013 Coletti jatkoi Rapax-tallissa. Hän aloitti kauden vahvasti ajamalla paalupaikalle, mutta putosi pitkässä kilpailussa lopulta kolmanneksi. Sprinttikilpailussa hän lähti kuudennesta ruudusta ja ajoi voittoon. Coletti ajoi Monacon sprinttikilpailun voittoon, ollen ensimmäinen monacolainen sitten vuoden 1931 ja Louis Chironin, joka on pystynyt voittamaan kotikilpailunsa. Hän johti sarjaa kauden puoleen väliin asti, mutta loppukaudesta Nürburgringin pitkän kilpailun jälkeen hän ei ollut kertaakaan pistesijoilla ja jäi lopulta sarjan viidenneksi. Vuonna 2014 Coletti vaihtoi tiimiä siirtyen Racing Engineering -talliin. Hän voitti kaksi kilpailua sijoittuen sarjan kuudenneksi.

Vuonna 2015 Coletti siirtyi Amerikkaan kilpailemaan IndyCar -sarjaan ja vuonna 2016 kilpaili European Le Mans Series -sarjassa. Vuonna 2017 hän teki paluun Formula 2-sarjaan Campos Racing-talliin Bahrainin viikonlopun ajaksi jääden ilman pisteitä.

## GP2-tulokset

### Aasian GP2

## Formula 2 -tulokset

## GP3-tulokset

## Lähteet
Bruno Sammartino

**Bruno Leopoldo Francesco Sammartino** (6. lokakuuta 1935 Pizzoferrato, Italia – 18. huhtikuuta 2018) oli yhdysvaltalainen showpainija. Hän oli etniseltä taustaltaan amerikanitalialainen. Sammartino oli World Wide Wrestling Federationin mestari yhteensä yli 11 vuotta ja oli yksi suosituimmista painijoista 1960- ja 1970-luvuilla. Hänen uransa kesti lähes 30 vuotta, sillä hänen ensimmäinen ottelunsa oli vuonna 1959 ja jäähyväisottelunsa vuonna 1987. 

Myös Brunon poika David on tullut tunnetuksi showpainijana. 

## Lähteet

## Aiheesta muualla
Klavdija Majutšaja

**Klavdija Jakovlevna Majutšaja** (omaa sukua **Lapteva**, ; 15. toukokuuta 1918 &ndash; 14. lokakuuta 1989) oli neuvostoliittolainen yleisurheilija, joka kilpaili keihäänheitossa. Hän voitti kultaa Oslon EM-kisoissa 1946 tuloksella 46,25 metriä. Majutšaja heitti seuraavana vuonna 50,32 metriä, ja hänestä tuli ensimmäinen nainen, joka heitti keihästä yli 50 metriä. IAAF ei kuitenkaan ratifioinut tulosta viralliseksi maailmanennätykseksi. Majutšaja myös heitti kauden parhaan tuloksen sekä vuosina 1946 että 1947.

## Lähteet
Ljudmila Anokina

**Ljudmila Grigorjevna Anokina** (; 21. marraskuuta 1919 – 13. heinäkuuta 2012) oli Neuvostoliittoa edustanut yleisurheilija, joka kilpaili keihäänheitossa. Hän voitti hopeaa Oslon EM-kisoissa 1946 tuloksella 45,84 metriä. 

## Ennätykset

* Keihäänheitto: 45,84 m (1946) 

## Lähteet
Bryan McCullough

**Bryan McCullough** (s. 22. heinäkuuta 1983 Salisbury, Pohjois-Carolina, Yhdysvallat) on yhdysvaltalainen koripalloilija. Hän pelaa joukkueessaan heittävän takamiehen sekä pienen laitahyökkääjän pelipaikoilla.

Pohjois-Carolinan yliopistosta keväällä 2005 valmistunut McCullough on pelannut urallaan Romanian ja Unkarin pääsarjoissa sekä Saksan 2. Regionalligassa. McCullough oli koeajalla Korisliigan KTP-Basketissa vuonna 2010, mutta ei saanut sopimusta. 

## Lähteet
Adolphe Granier de Cassagnac

**Adolphe Bernard Granier de Cassagnac** (12. elokuuta 1806 Avéron-Bergelle – 31. tammikuuta 1880) oli ranskalainen lehtimies, poliitikko, historioitsija ja Paul Adolphe Marie Prosper Granier de Cassagnacin isä.

Granier de Cassagnac aloitti lehtimiehenä Victor Hugon suojassa kirjallisuuden kriitikkona, mutta kääntyi poliittisen journalismin puolelle. 1840-luvulla hän oli toimittajana monessa lehdessä, kuten *[[L'epoque]]*, *[[Le pays]]* ja *[[L'ordre]]*. Hän oli jyrkästi konservatiivinen. Alkuun hän oli poliittiselta kannaltaan orléanisti ja prinssi Louis Napoleonin vastustaja, mutta vuoden 1848 jälkeen hän liittyi prinssin puolelle ja kääntyi keisarikunnan puolustajaksi. Granier de Cassagnac oli jäsen lainsäätävässä parlamentissa 1852–1870. Vuosina 1876 ja 1877 hänen valittiin kamariin bonapartistina.

Vuonna 1838 Granier de Cassagnac julkaisi teoksen *Histoire des classes ouvrières et des classes bourgeoises*, jonka mukaan proletaarit olivat ali-ihmisiä ja lähtökohtaisesti erilaisia kuin porvarit. Hänet lasketaan toisen luokan historioitsijaksi, mutta kuitenkin François Guizotin seuraajaksi.

## Lähteet
Johanna Koning

**Johanna "Ans" Koning** (o.s. **Hofmeester**, 27. maaliskuuta 1923 Haag &ndash; 22. heinäkuuta 2006 Capelle aan den IJssel) oli alankomaalainen yleisurheilija, joka kilpaili keihäänheitossa. Hän voitti pronssia Oslon EM-kisoissa 1946 tuloksella 43,24 metriä. Koning osallistui olympialaisiin kerran, Lontoossa 1948. Tuolloin hän sijoittui kuudenneksi. Koning voitti maansa mestaruuden vuosina 1946, 1947, 1949, 1950 ja 1952 ja hänen ennätyksensä 44,28 metriä oli Alankomaiden ennätys aina vuoteen 1958 saakka. 

## Ennätykset

* Keihäänheitto: 44,28 m (1946) 

## Lähteet
Numa Denis Fustel de Coulanges

**Numa Denis Fustel de Coulanges** (18. maaliskuuta 1830 Pariisi - 12. syyskuuta 1889 Massy) oli ranskalainen historioitsija. 

Hän oli bretagnelaista alkuperää. Hänet lähetettiin vuonna 1853 Ateenan ranskalaiseen kouluun, kun hän oli saanut koulutuksensa École normale supérieuressa. Ateenassa hän kirjoitti teoksen *Mémoire sur l'île de Chio*. Hänestä tuli tohtori Ranskassa vuonna 1858 teoksillaan Vesta-kulttuurista ja roomalaisten Kreikan-valloituksesta. Vuosina 1860–1870 hän oli historian professorina Strasbourgin yliopistossa, missä hän julkaisi teoksen *La cité antique* (1864). Vuosina 1875–1889 Fustel de Coulanges oli École normale supérieuressä ja aloitti tämän jälkeen uransa keskiajan professorina Sorbonnessa. Vuosina 1875–1889 julkaistiin Fustel de Coulangesin neliosainen pääteos *Histoire des institutions politiques de l'ancienne France*. Fustel de Coulanges puolusteli tässä teoksessa germaanien kansanvaelluksia. 

Fustel de Coulanges mukaan oli syvä kuilu indoeurooppalaisten ja semiittien välillä. Hänen teksteistään Action Française sai vaikutteita.

## Teokset
* *Mémoire sur l'île de Chio* (1853)
* *La cité antique* (1864) 
* *Histoire des institutions politiques de l'ancienne France* (1875-89)
* *Recherces sur quelques problèmes d'histoire* (1885)
* *Nouvelles recherches* (1891)
* *Questions historiques* (1893)

### Suomennettu teos
* 

## Lähteet

* Arvidsson, Stefan, *Ariska idoler* (2000)
Nelson Panciatici

**Nelson Panciatici** (s. 26. syyskuuta 1988 Reims) on ranskalainen moottoriurheilija.

## Ura

Panciatici on aiemmin kilpaillut Formula Renault- ja Formula 3 -luokissa vuosina 2005-2008. Hän oli kahdesti Espanjan F3-sarjan toinen vuonna 2008. Vuonna 2009 Panciatici kilpaili Superleague Formula -sarjassa. Samana vuonna hän kilpaili GP2-sarjassa Durangolla saavuttamatta pisteitä. Vuonna 2010 Panciatici kilpaili Formula Renault 3.5 -sarjassa sijoittuen sarjan 12:nneksi. Vuonna 2011 hän jatkoi sarjassa sijoittuen loppupisteissä yhdeksänneksi. Vuodesta 2012 Panciatici on kilpaillut FIA World Endurance Championship -urheiluautojenluokassa. Vuosina 2012–2015 Panciatici on osallistunut Le Mansin 24 tunnin ajoon. 

Panciatici on ajanut myös kaksi MM-ralli kilpailua Monte Carlon rallissa vuosina 2012–2013.

## GP2-tulokset

## Rallin MM-sarjan tulokset
Col du Tourmalet

**Col du Tourmalet** on vuorensola Pyreneillä, Hautes-Pyrénées'n departementissa, Ranskassa. Sen huippu sijaitsee 2&nbsp;115 metrin korkeudella, ja on yksi Pyreneiden korkeimmista kohdista, jonka kautta kulkee tie. 

Col du Tourmalet'lle johtaa kolme tietä. Lännestä Luz-Saint-Sauveur'n kautta nousua on 19 kilometriä ja keskijyrkkyys on 7,4&nbsp;prosenttia. Idän puolella on kaksi tietä: Sainte-Marie-de-Campanin kautta tultaessa nousua on 17,1 kilometriä keskijyrkkyydeltään 7,3&nbsp;prosenttia ja Campanin kautta tultaessa 23,5 kilometriä keskijyrkkyydeltään 6,4&nbsp;prosenttia.

## Ranskan ympäriajo
Col du Tourmalet on kuulunut Ranskan ympäriajon reitille useammin kuin mikään toinen vuori. Ensimmäisen kerran sille noustiin 1910, jolloin huipulle saapui ensimmäisenä Octave Lapize. Kaikkiaan nousu on ollut kilpailun reitillä 84 kertaa (vuoteen 2023 mennessä). Ranskan ympäriajon etappi päättyi Tourmalet'lle ensimmäisen kerran 1974, jolloin voittaja oli Jean-Pierre Danguillaume. Toisen kerran etappi päättyi Col du Tourmalet'lle 2010 ja kolmannen kerran vuonna 2019.  4,5&nbsp;kilometrin päässä Tourmalet'n huipulta sijaitsevaan La Mongien talviurheilukeskukseen Ranskan ympäriajon etappi on päättynyt kolme kertaa. 

Vuonna 2023 Col du Tourmalet oli mukana naisten Ranskan ympäriajossa, jolloin se oli seitsemännen etapin päätösnousu ja sen voitti Demi Vollering. Vuonna 2023 Col du Tourmalet oli mukana Espanjan ympäriajossa, jolloin se oli 13. etapin päätösnousu ja sen voitti Jonas Vingegaard.  

Ranskan ympäriajossa ovat Col du Tourmalet'n huipulla olleet ensimmäisenä seuraavat pyöräilijät.

¤ = Etappi päättyi Tourmalet'n huipulle

## Lähteet

## Aiheesta muualla

Col du Tourmalet  Velofilo – Tour de Francen tiimoilta 15.7.2015.
François Guizot

**François Pierre Guillaume Guizot** (4. lokakuuta 1787 Nîmes – 12. syyskuuta 1874 Saint-Ouen-le-Pin) oli ranskalainen poliitikko ja historioitsija.

Guizot varttui porvarillisessa, protestanttisessa perheessä. 1800-luvun ensimmäisen puoliskon aikana hän oli Ranskan merkittävimpiä poliitikkoja. Lisäksi hän oli ensimmäisiä protestantteja, joka kohosi Ranskassa merkittävään valtiolliseen asemaan.  

Heinäkuun monarkian aikana Guizot oli konservatiivien johtaja. Vuosina 1832–1837 hän oli opetusministeri ja kirjoitti Guizot’n lain, joka takasi kaikille kansalaisille kirkosta riippumattoman peruskoulutuksen. Guizot valittiin vuonna 1836 Ranskan akatemiaan. Hän oli lyhyesti Englannissa suurlähettiläänä, ja palasi sitten Ranskaan ulkoministeriksi Jean-de-Dieu Soultin hallitukseen, jota Guizot käytännössä johti ikääntyneen Soltin rinnalla tai sijasta. Guizot oli oman hallituksensa johdossa vuosina 1847–1848. Hän joutui pääministerikaudellaan toistuvasti vastaamaan vaatimuksiin yleisen äänioikeuden voimaan saattamisesta. Guizot ei voinut siihen myöntyä, koska hän piti yleistä äänioikeutta anarkiaan verrattavana asiana. 

Aikalaisten mielestä Guizot oli arvoituksellinen ja vaikeasti lähestyttävä henkilö. Hän uskoi järkeen, maltillisuuteen ja logiikkaan, joita hän pyrki noudattamaan myös politiikassaan. Hänen tyylinsä esiintyä oli kylmä ja eleetön, eikä hän saanut sillä ainakaan lisää suosiota. Kuuluisaksi on tullut Guizot’n tokaisu niille, jotka valittivat äänioikeuteen oikeuttaneen tulorajan olleen liian korkea: ”Rikastukaa!” Toisaalta hänen älykkyyttään arvostettiin: Adolphe Thiers totesi, että Guizot pystyy mihin tahansa. Guizot oli kuitenkin sokea näkemään sen, että jotkut hänet työtovereistaan olivat korruptoituneita. Nykyään tutkijat arvostavat hänen talouspolitiikkaansa, joka mahdollisti teollistumisen ja talouskasvun. 

## Lähteet

## Aiheesta muualla